text: نئی دہلی۔08جون۔جن بھاگیداری کے نظریے کو آگے بڑھانے کیلئے دیہی ترقی ، پنچایتی راج اور کانوں کے مرکزی وزیر جناب نریندر سنگھ تومر نے آج مائی گورنمنٹ پورٹل کی وساطت سے سماجی کارکنوں ، صنعتکاروں ، تحقیق کاروں ، اسٹیک ہولڈروں اور ماہرین کے ساتھ آزادانہ اور تعمیری نظریا ت کا تبادلہ کیا۔ اس غیر رسمی بات چیت کا مقصد مختلف شعبوں سے تعلق رکھنے والے بہت سارے اسٹیک ہولڈروں اور موضوع کے ماہرین کے نظریات کا تبادلہ اور مشورے حاصل کرنا تھا۔ مائی گورنمنٹ حکومت ہند اور شہریوں کے درمیان رابطے کا ایک پلیٹ فارم ہے جس کا مقصد ہندوستان کی حکمرانی اور ترقی میں شہریوں کی سرگرم شراکت کو فروغ دینا ہے۔